Juan Cruz Tello 'Soccoo'

Juan Cruz Tello 'Soccoo' (Cusco, Peru, ? - Cusco, 2021eko apirilaren 10a) Cusko hiriko UNSAAC unibertsitateko irakaslea zen (Universidad Nacional de San Antonio Abad del Cusco). Hinantin ikerketa-taldea antolatu zuen, kitxuaren prozesamendu automatikoren lehen oinarri batzuk sortuko zituena. Lehen urrats horietan, 2011tik 2014ra bitarte adituak prestatu zituen lankidetzan Ixa taldearekin, 2012an Madrileko Kooperaziorako Ministerioko proiektu bat izan zuten, 2013an EHUrekin RUNASIMI proiektua. Aditu horietako batzuk ziren hauek:

 Hugo Quispe: kitxuaren datu-base lexikalaren lehen bertsioa eta corpusa kontsultatzeko  web-aplikazio bat sortu zuen.
 Richard Alexander Castro Mamani: zuzentzailea sortu eta hizketaren tratamendua landu zuen. Geroago Itzulpen automatikoan eta normalizazioan ere ikertu du.
 Rosemary Jimenez: kitxuaz idatzitako testuak dialektoaren arabera automatikoki sailkatzeko programa sortu zuen. Eta bera izan zen corpusa eratu eta kontsultatzeko aplikazioa sortu zuena.
 José Lozano: Kitxua irakasteko sistema bat sortzen aritu zen Waldir Farfan-ekin.

Erreferentziak

Kanpo estekak 
 Universidad Nacional de San Antonio Abad del Cusco (UNSAAC)

Peruko ikertzaileak
Cuscotarrak
Kitxua